I 1936 ble det første årlige draftet av collegespillere arrangert. Den første kampen med TV-dekning kom den 22. oktober 1939 da Eagles tapte 23–14 mot hjemmelaget Dodgers i Ebbets Field. Det var i denne perioden at NFL ble segregert: det fantes ingen fargede spillere i profesjonell amerikansk fotball i USA mellom 1933 og 1945 i hovedsak på grunn av George Preston Marshall som kom inn i ligaen i 1932 som eieren av Boston Braves. Andre eiere fulgte Marshalls regel om kun hvite spillere for å tiltrekke seg tilhengere fra sørstatene, og selv etter at NFL stanset segregeringen i 1950-årene forble Marshalls Washington Redskins et helt hvitt lag frem til Kennedys regjering tvang ham til å integrere laget i 1962. Til tross for hans intoleranse ble Marshall valgt som et av de første medlemmene av Pro Football Hall of Fame, i hovedsak for innovasjonene (fastsatte terminlister, separate conferencer og tittelkamper) som Marshall introduserte i løpet av sin tid i ligaen.